આ મિટિંગમાં ૪પ મુદ્દાનો એકશન પ્લાન અમલમાં મૂકવાનો નિર્ણય કરવામાં આવ્યો હતો. આ પ્લાનના એક મુદ્દા અનુસાર કેટલાંક રેલવે સ્ટેશનનાં પ્લેટફોર્મ ખૂબ જ સાંકડાં છે અને બંને તરફ એકસાથે ટ્રેન આવે તો સ્ટેશન પરના ચા-પાણીના સ્ટોલ અને બાંકડા પ્રવાસીઓ માટે તકલીફ ઊભી કરે છે. આથી રેલવે સ્ટેશનનાં પ્લેટફોર્મ પર ચાલતા ચા-પાણીના સ્ટોલ, રિફ્રેશમેન્ટ સ્ટોલ, ટોઇલેટ અને બાંકડાની સુવિધા રેલવે સ્ટેશન બહાર ખસેડવા નિર્ણય લેવાયો છે.